Sergejs Moreino
Sergejs Moreino (krievu: Сергей Михайлович Морейно; dzimis 1964. gada 28. jūlijā) ir Maskavā dzimis Latvijas krievu dzejnieks, rakstnieks un tulkotājs. Absolvēja Maskavas fizikas un tehnoloģiju institūtu un kopš 1987. gada dzīvo Latvijā. 1991. gadā kļuva par Latvijas Rakstnieku savienības biedru. Moreino raksta dzeju, prozu, esejas un atdzejo, izdevis vairāk nekā 30 grāmatu. Publicē dzejas tulkojumus no krievu, latviešu, lietuviešu, poļu un vācu valodām krievu un latviešu valodās. Tulkojis krieviski latviešu dzejnieku darbus, to vidū ir Juris Kunnoss, Uldis Bērziņš, Jānis Rokpelnis, Maira Asare, Aleksandrs Čaks, Ojārs Vācietis.